als_Latn dik_Latn sag_Latn
11.04.2008, - E Premte
Predienti i Kosovës Fatmir Sejdiu, Ministri i Arsimit Enver Hoxhaj dhe Kryetari i Komunës së Prishtinës Isa Mustafa përuruan objektin e ri shkollor
U përurua objekti i ri i Shkollës Fillore '' Mitrush Kuteli ''në lagjen e Matit në Prishtinë
Në vazhdën e përpjekjeve të MASHT për përmirësimin e infrastrukturës shkollore, sot u bë përurimi i objektit të ri të shkollës fillore “Mitrush Kuteli” në lagjen Mat në Prishtinë. Krijimin e hapësirës së mjaftueshme në përputhje me standardet bashkëkohore, në prani të banorëve, nxënësve dhe mësimdhënësve e të pranishmëve të tjerë, sot u bë inaugurimi i objektit të ri shkollor në Mat.
Në ceremoninë inauguruese mori pjesë Presidenti i Kosovës Fatmir Sejdiu ku në fjalën e rastit tha se çdo ditë e më shumë po krijohen kushte më të mira mësimi për fëmijët tanë, dhe për perspektivin e vendit.
“Me Pavarësinë e Kosovës, përpjekjet e institucioneve të Kosovës do të jenë të vazhdueshme, kjo me qëllim që të kemi ngritje të cilësisë në arsim.
Me pas Presidenti i uroi mësimdhënësit dhe nxënësit për Pavarësinë e Kosovës dhe për Kushtetutën që sapo është miratuar nga Kuvendi i Kosovës.
Ndërkaq, Ministri i Arsimit i Shkencës dhe i Teknologjisë Enver Hoxhaj, me këtë rast uroi që nxënësit e kësaj shkolle dhe nxënësit e të gjitha shkollave në Kosovë të vazhdojnë përpjekje e vazhdueshme për mësimnxënje cilësore, ndërkaq MASHT dhe institucionet tjera do të përkujdesen që të sigurojnë hapësirat të reja shkollore, tha Hoxhaj. më pas ai shtoi se “së shpejti në Kosovë nuk do të ketë më mësim në tri ndërrime dhe orë të shkurtuara mësimore. Nga 1 shtatori nuk do të ketë më as kontejner. Investimi në infrastrukturë shkollore, është investim me vlerë nacionale dhe është prioritet i Qeverisë së Kosovës dhe të MASHT”.
“Do të jem në shërbimin tuaj kurdoherë për të mirën e fëmijëve tuaj (nxënësve) në aspektin e arsimimit dhe edukimit, përgatitjes së tyre për jetë, po ashtu edhe arsimtarëve do t’iu bëhet një pagë më e lartë” tha Hoxhaj me rastin e përurimit të objektit të ri shkollor.
Në vazhdim të këtij solemniteti fjalë rasti pati edhe Kryetari i Kuvendit Komunal të Prishtinës Isa Mustafa, dhe tha: “për arsye se popullzimi i Kryeqendrës sonë me qytetarë që vijnë nga viset e tjera të Kosovës është në rritje, Komuna dhe Ministria e Arsimit e Shkencës dhe e Teknologjisë, do të bëjnë përpjekje që të mbajmë hapin me këtë trend demografik, të ndërtojmë edhe shkolla të reja në lagjet e ndryshme të Kryeqendrës sonë.Sivjet Komuna e Prishtinës do të ndërtojë gjashtë shkolla”, tha Kryetari Mustafa.
Në emër të shkollës “fillore Mitrush Kulteli” të pranishmit i përshëndeti Drejtori i shkollës Besim Korça, ku dhe i falënderoi MASHT dhe Komunën e Prishtinës për investimin e kësaj shkolle.
<<< Kthehu prapa |
Shtyp këtë artikull |
Dërgo me email |
A
A
A
Share
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ilo_Latn ilo_Latn ilo_Latn eng_Latn